Vývoj a stav trestnej činnosti odsúdených osôb, zaťaženosť súdov Slovenskej republiky vo všeobecnosti, zaťaženosť osobitne okresných, osobitne krajských súdov a osobitne Špecializovaného trestného súdu pri vybavovaní trestných vecí za rok 2011, sa porovnáva podľa najdôležitejších štatistických ukazovateľov. Toto porovnávanie sa uskutočňuje vždy za obdobie posledných piatich rokov. Podľa tohto kľúča je prvým rokom porovnávacieho obdobia rok 2007. 

Od roku 2006 sa v Štatistickej ročenke v časti I. Trestná agenda zverejňujú štatistické údaje vykazované súdmi rozhodnuté podľa starých kódexov (Tr. zákon č. 140/1961 Zb. v znení neskorších predpisov, Tr. poriadok č. 141/1961 Zb. v znení neskorších predpisov) a štatistické údaje, ktoré súdy vykazujú ako rozhodnuté podľa súčasne platných a účinných trestných kódexov (Tr. zákon č. 300/2005 Z. z. a Tr. poriadok č. 301/2005 Z. z.). 

V porovnaní s rokom 2010 okresné súdy Slovenskej republiky vykázali výraznejší pokles počtu vecí došlých na okresné súdy i mierny pokles počtu osôb v týchto veciach stíhaných. 
V roku 2011 na okresné súdy došlo 33 188 vecí, v ktorých bolo stíhaných 39 678 osôb. V porovnaní s rokom 2010 je to o 1 515 (4,37 %) vecí a o 1 302 (3,18 %) osôb menej. Pri porovnaní s rokom 2007 ako prvým rokom hodnoteného obdobia, je to o 2 704 (8,87 %) vecí a o 2 986 (8,14 %) viac. 
Okresné súdy Slovenskej republiky  v roku 2011 vybavili 34 130 vecí, v ktorých bolo stíhaných 40 649 osôb. 
V roku 2011 tak okresné súdy v porovnaní s rokom 2010 vybavili o 1 431 (4,02 %) trestných vecí menej, v ktorých bolo o 1 221 (2,92 %) osôb menej. V porovnaní s rokom 2007 tu ide v počte vybavených vecí o nárast o 4 770 (16,25 %) a v počte osôb v nich stíhaných o nárast o 4 993 (14,00 %).
V roku 2011 ostalo na okresných súdoch nevybavených 17 268 vecí, v ktorých bolo stíhaných 22 910 osôb. V porovnaní s rokom 2010 je to o 942 (5,17 %) vecí a o 971 (4,07 %) osôb v nich stíhaných menej. Pri porovnávaní s prvým rokom hodnoteného obdobia rokom 2007, je tento pokles ešte výraznejší. Vo veciach je to o 1 981 (10,29 %) vecí menej a v osobách o 2 538 (9,97 %) osôb.
Podiel nevybavených vecí v roku 2011 na celkovom počte vecí, ktoré boli v hodnotenom období na okresných súdoch (zostatok vecí z roku 2010 + nápad nových vecí v roku 2011) je 33,60 % . Je to o 0,27 % menej ako v roku 2010 a o 5,99 % menej ako v roku 2007. 

V roku 2011 okresné súdy Slovenskej republiky vybavili 1 697 väzobne stíhaných osôb.   
V časovom horizonte do 3 mesiacov od nápadu bolo vybavených 1 263 osôb, v časovom horizonte od 3 do 6 mesiacov od nápadu bolo vybavených 215 osôb, v horizonte od 6 mesiacov do 1 roka od nápadu bolo vybavených 159 osôb, v horizonte od 1 roka do 2 rokov od nápadu bolo vybavených 59 osôb a v časovom horizonte viac ako 2 roky od nápadu bola vybavená 1 osoba.  
Okresné súdy na vybavenie jednej väzobne stíhanej osoby v roku 2011 potrebovali v priemere 106 dní. V porovnaní s rokom 2010 počet dní potrebných na vybavenie jednej väzobne stíhanej osoby poklesol o 6 dní (v roku 2010 - 112 dní). V porovnaní s rokom 2007 počet dní potrebných na vybavenie jednej väzobne stíhanej osoby poklesol o 18 dní (v roku 2007 – 124 dní).          
Rýchlosť konania potrebná na vybavenie jednej stíhanej osoby sa v roku 2011 len mierne zvýšila oproti roku 2010. V roku 2011 súdy na vybavenie jednej stíhanej osoby potrebovali v priemere 4,83 mesiaca. V porovnaní s rokom 2010 je to zrýchlenie o 0,09 mesiaca (v roku 2010 – 4,92 mesiaca). V porovnaní s rokom 2007 je zrýchlenie výraznejšie o 1,15 mesiaca (v roku 2007 – 5,98 mesiaca).
Najnižšiu rýchlosť konania v roku 2011 mali okresné súdy Trenčianskeho kraja, ktoré na vybavenie jednej stíhanej osoby potrebovali 5,96 mesiaca. Súdy tohto kraja na vybavenie jednej stíhanej osoby potrebovali aj v roku 2010 5,96 mesiaca. Pri porovnaní s rokom 2007 súdy  v roku 2011 vybavili jednu stíhanú osobu rýchlejšie o 1,78 mesiaca (rok 2007 – 7, 74 mesiaca). 
Aj v roku 2011 najrýchlejšie konajúcimi súdmi boli okresné súdy Banskobystrického kraja, ktoré na vybavenie jednej stíhanej osoby potrebovali v priemere 3,49 mesiaca. Pri porovnaní s rokom 2010 je to zlepšenie o 0,44 mesiaca (rok 2010 – 3,93 mesiaca). Pri porovnaní s rokom 2007 je to zlepšenie o 1,28 mesiaca (v roku 2007 – 4,77 mesiaca).											Okresné súdy Slovenskej republiky z celkového počtu 29 859 odsúdených osôb, v časovom horizonte do 1 mesiaca od nápadu do právoplatnosti rozhodnutia vybavili 10 052 osôb, čo je 33,66 %. V porovnaní s rokom 2010 ide o nárast počtu vybavených osôb o 406 a o percentuálny nárast o 2,43 % (v roku 2010 – 31,23 %). V porovnaní s rokom 2007 je to nárast počtu vybavených osôb o 4 066 a tiež percentuálny nárast o 11,34 % (v roku 2007 – 22, 32 %).   
V časovom horizonte od 1 mesiaca do 3 mesiacov bolo vybavených 10 595 osôb, čo je 35, 48 %. V porovnaní s rokom 2010 je to v číselnom vyjadrení pokles o 120 osôb, avšak v percentuálnom vyjadrení je to nárast o 0,79 % (v roku 2010 – 34,69 %). Pri porovnaní s rokom 2007 je to nárast v číselnom vyjadrení o 1 184 osôb a v percentuálnom vyjadrení nárast o 0,39 % (v roku 2007 – 35,09 %). 
V časovom horizonte od 3 mesiacov do 6 mesiacov v roku 2011 vybavili súdy 3 900 osôb, čo je 13,06 %. V porovnaní s rokom 2010 je to v číselnom vyjadrení pokles o 511 osôb a v percentuálnom vyjadrení pokles o 1,22 % (v roku 2010 – 14,28 %). V porovnaní s rokom 2007 v číselnom vyjadrení je to pokles o 577 osôb a v percentuálnom vyjadrení pokles o 3,63 % (v roku 2007 – 16,69%). 
V horizonte 6 mesiacov až 9 mesiacov v roku 2011 súdy vybavili 1 597 osôb, čo je 5,35 %. V porovnaní s rokom 2010 je to v číselnom vyjadrení pokles o 335 osôb a v percentuálnom vyjadrení pokles o 0,91 % (v roku 2010 – 6,26 %). V porovnaní s rokom 2007 v číselnom vyjadrení je to o 541 osôb menej a v percentuálnom vyjadrení o 2,62 % menej (v roku 2007 – 7,97 %). 
V časovom horizonte od 9 mesiacov do 1 roka v roku 2011  súdy vybavili  975 osôb, čo je 3,27 %. V roku 2010 vybavili v číselnom vyjadrení o 43 osôb viac, čo v percentuálnom vyjadrení je viac o 0,03 % (v roku 2010 – 3,30 %). Pri porovnaní s rokom 2007 je to v číselnom vyjadrení o 207 osôb menej a v  percentuálnom vyjadrení o 1,14 % menej (v roku 2007 – 4,41 %).                             
V časovom horizonte viac ako rok v roku 2011 súdy vybavili 2 740 osôb, čo je 9,18 %. V porovnaní s rokom 2010 v číselnom vyjadrení je to o 425 osôb menej a v percentuálnom vyjadrení o 1,07 % menej. V porovnaní s rokom 2007 je to v číselnom vyjadrení menej o 885 osôb a v percentuálnom vyjadrení o 4,34 % menej (v roku 2007 – 13, 52 %).  

Rýchlosť konania na okresných súdoch u právoplatne odsúdených osôb v roku 2011 bola v celoštátnom priemere 4,83 mesiaca.
Ako vo všetkých predchádzajúcich štatistických ročenkách v uplynulých rokoch, aj v roku 2011 kvalita rozhodovania okresných súdov bola overená z ukazovateľov, ktoré štatisticky zistili a vykázali krajské súdy. 
V roku 2011 na krajské súdy ako na súdy II. stupňa (odvolacie konanie) v rámci odvolacej agendy (To)  došlo 3 772 vecí,  v ktorých podalo odvolanie 4 492 osôb. Odvolacie súdy vybavili 3 856 vecí, v ktorých bolo 4 550 osôb. 
K zamietnutiu odvolania alebo k späťvzatiu došlo u 2 257 osôb, čo je 49,60 %. Rozsudok súdu I. stupňa bol zrušený a vec bola vrátená na nové konanie vo vzťahu k 1 053 osobám, čo je 23,14 %. Odvolací súd zmenil výrok o vine 68 osobám, čo je 1,49 %. Odvolacím súdom bol sprísnený trest 169 osobám, čo je 3,71 % a zmiernený trest 428 osobám, čo je 9,41 %. V odvolacom konaní bolo oslobodených 152 osôb, čo je 3,34 % a inak skončených 423 osôb, čo je 9,30 %. 
V porovnaní s rokom 2010 odvolacie súdy zaznamenali pokles došlých odvolaní o 227 (5,68 %) a pokles počtu osôb o 140 (3,02 %). Pri porovnaní s rokom 2007 je to nárast podaných odvolaní o 240 (6,80 % ) a nárast počtu osôb v nich o 381 (9,27 % ).  
Kvalita rozhodovania okresných súdov v porovnaní s rokom 2010 v ukazovateli zamietnuté  späťvzaté mierne poklesla.  V roku 2011 bolo zamietnutých a  späťvzatých 2 257 odvolaní (49,60 %) , v roku 2010 to bolo 2 282 odvolaní  (49,58 %). V číselnom vyjadrení je to o 25 osôb menej, ale v percentuálnom vyjadrení o 0,02 % viac. Pri porovnaní s rokom 2007 v číselnom vyjadrení je to o 181 osôb a v percentuálnom vyjadrení o 1,40 % viac.  
Ukazovateľ zrušené a vrátené odvolacím súdom na nové konanie v roku 2011 vykázal v porovnaní s rokom 2010 mierne zlepšenie. V roku 2011 v tomto ukazovateli rozhodli odvolacie súdy vo vzťahu k 1 053 osobám, čo je 23,14 %. V roku 2010 vo vzťahu k 1 106 osobám, čo je 24,03 %. V číselnom vyjadrení je to o 53 osôb menej a v percentuálnom vyjadrení o 0,89%.   V roku 2007 v tomto ukazovateli rozhodli odvolacie súdy vo vzťahu k 1 032 osobám, čo je 23,96 %. V porovnaní s rokom 2007 tak došlo v číselnom vyjadrení k zhoršeniu vo vzťahu k 21 osobám, avšak v percentuálnom vyjadrení k zlepšeniu o 0,82 %.  
V ukazovateli zmena vo výroku o vine v roku 2011 došlo k zhoršeniu kvality rozhodovania okresných súdov. Tento ukazovateľ sa v roku 2011 týkal 68 osôb (1,49 %), zatiaľ čo v roku 2010 sa týkal 29 osôb (0,63 %). V číselnom vyjadrení je to zhoršenie o 39 osôb, a v percentuálnom vyjadrení o 0,86%. V roku 2007 odvolací súd v tomto ukazovateli rozhodol vo vzťahu k 60 osobám, čo je 1,39 %. Pri porovnaní s rokom 2007 v tomto ukazovateli v číselnom vyjadrení došlo k zhoršeniu vo vzťahu k 8 osobám, čo je v percentuálnom vyjadrení zhoršenie o 0,10 %.  
Ukazovateľ trest sprísnený v roku 2011 zaznamenal nárast. V roku 2011 sa týkal 169 osôb, čo je  3,71 %. V roku 2010 sa tento ukazovateľ týkal 154 osôb, čo je 3,35 %. V číselnom vyjadrení je to nárast o 15 osôb a v percentuálnom vyjadrení  nárast o 0,36 %. V roku 2007 sa tento ukazovateľ týkal 142 osôb, čo je 3,30 %. V porovnaní s rokom 2007 ide o nárast vo vzťahu k 27 osobám, a v percentuálnom vyjadrení nárast o 0,41 %. 
Štatistický ukazovateľ zmiernený trest sa v roku 2011 týkal 428 osôb, čo je 9,41 %. V tomto ukazovateli došlo v porovnaní s rokom 2010 k miernemu zlepšeniu, pretože v roku 2010 sa týkal 454 osôb, čo je v percentuálnom vyjadrení 9,86 %. Pokles je teda v číselnom vyjadrení o 26 osôb a v percentuálnom vyjadrení o 0,45 %. V porovnaní s rokom 2007 došlo k miernemu zhoršeniu, pretože v roku 2007 sa tento ukazovateľ týkal 415 osôb, čo je 9,64 %. Počet osôb v číselnom vyjadrení tak v roku 2011 vzrástol o 13 osôb, ale v percentuálnom vyjadrení je to pokles o 0,23 %.                                                               
Ukazovateľ oslobodené v odvolacom konaní sa za rok 2011 týkal 152, čo v percentuálnom vyjadrení je 3,34 %. V porovnaní s rokom 2010, kedy sa tento ukazovateľ týkal 157 osôb (3,41 %) došlo v  tomto  ukazovateli  k  poklesu v číselnom vyjadrení  o 5 osôb a v percentuálnom vyjadrení o 0,07 %. V porovnaní s rokom 2007 je to v číselnom vyjadrení nárast o 44 osôb a v percentuálnom vyjadrení nárast o 0,83 %.  
V roku 2011 sa štatistický ukazovateľ skončené inak týkal 423 osôb, čo je 9,30 %. V porovnaní s rokom 2010, kedy sa týkal 421 osôb (9,15 %) v číselnom vyjadrení došlo k nárastu počtu osôb o 2 osoby a v percentuálnom vyjadrení o nárast o 0,15 %. Pri porovnaní s rokom 2007, kedy sa týkal tento ukazovateľ 474 osôb (11,01 %), došlo k poklesu v číselnom vyjadrení o 51 osôb a v percentuálnom vyjadrení k poklesu o 1,71 %.   

Účinnosťou nových trestných kódexov (Trestný zákon č. 300/2005 Z.z. v platnom znení a Trestný poriadok č. 301/2005 Z. z. v platnom znení) bola od 1. januára 2006 zmenená vecná príslušnosť krajských súdov ako súdov I. stupňa. Krajské súdy ako súdy I. stupňa (T) v zmysle ustanovenia § 564 ods.3. Trestného poriadku, od 1. januára 2006 vybavujú len trestné veci, v ktorých bola obžaloba na súd podaná pred dňom nadobudnutia účinnosti Trestného poriadku (t. j. veci, ktoré na súd napadli do 1. januára 2006). Veci (podľa § 17 Trestného poriadku – zák. č. 141/1961 Zb. v znení neskorších predpisov, patriace do vecnej príslušnosti krajských súdov ako súdov I. stupňa), v ktorých bola obžaloba podaná po 1. januári 2006, s prihliadnutím na ustanovenie § 17 Trestného poriadku (zák. č. 301/2005 Z. z.), od účinnosti zákona, t.j. od 1. januára 2006, vybavujú okresné súdy v sídlach krajských súdov. Aj v roku 2011 je táto zmena vecnej príslušnosti stále dôvodom rozdielov v počtoch vecí došlých na krajské súdy a v počtoch vecí vybavených krajskými súdmi, ako súdmi I. stupňa (T).  

Na krajské súdy Slovenskej republiky v roku 2011 došli 4 veci, v ktorých bolo 7 trestne stíhaných osôb. V porovnaní s rokom 2010, kedy išlo o 2 veci s 2 trestne stíhanými osobami, je to v číselnom vyjadrení nárast o 2 (100,00 % ) veci a v osobách v nich stíhaných, je to nárast o 5 (250,00 %) osôb. 
Krajské súdy ako súdy I. stupňa (T) v roku 2011 vybavili 52 vecí so 117 osobami. V porovnaní s rokom 2010, kedy vybavili 51 vecí so 112 osobami, je to nárast o 1 (1,96 %) vec  a nárast o 5 (4,46 % ) osôb. V porovnaní s rokom 2007, kedy to bolo 104 vecí s 217 osobami, ide v roku 2011 o pokles počtu vybavených vecí o 52 (50,00 %) a o pokles počtu osôb v nich stíhaných o 100 (46,08 %) osôb. 
Na krajských súdoch ako na súdoch I. stupňa v roku 2011 ostalo nevybavených 108 vecí s 331 osobami v nich stíhanými. V porovnaní s rokom 2010, kedy na krajských súdoch ako súdoch I. stupňa ostalo nevybavených 156 vecí so 437 osobami, ide o pokles v počte nevybavených vecí o 48 (30,77 %) vecí a v počtoch osôb v nich stíhaných o pokles o 106 (24,26 %) osôb. V porovnaní s rokom 2007, kedy to bolo 345 vecí s 813 osobami, je to značný pokles. V počte nevybavených vecí je to pokles o 237 (68,70 %) a v počte osôb o 482 (59,29 %).  
V roku 2010 krajské súdy ako súdy I. stupňa vybavili 18 väzobne stíhaných osôb.
V časovom horizonte do 3 mesiacov bola vybavená 1 osoba, v horizonte od 3 mesiacov do 6 mesiacov boli vybavené 3 väzobne stíhané osoby, v horizonte od 6 mesiacov do 1 roka bola vybavená 1 väzobne stíhaná osoba, v horizonte od 1 roka do 2 rokov bolo vybavených 9 väzobne stíhaných osôb a v časovom horizonte viac ako dva roky, boli vybavené 4 väzobne stíhané osoby. Na vybavenie jednej väzobne stíhanej osoby potrebovali krajské súdy v priemere 551 dní.													V porovnanírokom 2010, kedy na vybavenie jednej väzobne stíhanej osoby potrebovali v priemere 486 dní, je to nárast počtu dní potrebných na vybavenie o 65. V porovnaní s rokom 2007, kedy na vybavenie jednej väzobne stíhanej osoby bolo potrebných v priemere 590 dní, je to pokles počtu o 39 dní. 
Krajské súdy ako súdy I. stupňa v roku 2011 na vybavenie 1 veci od nápadu do právoplatnosti rozhodnutia potrebovali v priemere 102,12 mesiaca. V porovnaní s rokom 2010 je to zhoršenie rýchlosti konania o 28,21 mesiaca (v roku 2010 – 73,91 mesiaca). V porovnaní s rokom 2007 je to zhoršenie rýchlosti konania v priemere o 73,54 mesiaca (v roku 2007 – 28,58 mesiaca). 
Aj v roku 2011 rýchlosť konania krajských súdov ako súdov I. stupňa v značnej miere ovplyvňovali časté predkladania spisov odvolaciemu súdu so sťažnosťami, námietkami zaujatosti, žiadosťami o odňatie a prikázanie veci inému súdu. Nemalý vplyv na dĺžku konania na krajských súdoch ako na súdoch I. stupňa mala aj doba, ktorá uplynula od predloženia spisov v dôsledku podania opravného prostriedku odvolaciemu súdu, až do fyzického vrátenia spisu spolu s rozhodnutím odvolacieho súdu. 
V roku 2011 najrýchlejšie konajúcim bol Krajský súd v Banskej Bystrici, ktorý na vybavenie jednej veci potreboval v priemere 80,02 mesiaca. V roku 2010 tento súd nevybavil ani jednu vec ako súd I. stupňa, preto nemožno súčasnú rýchlosť konania porovnať s predchádzajúcim rokom. V porovnaní s rokom 2007 však zhoršil súd rýchlosť konania o 65,15 mesiaca (v roku 2007 – 14,87 mesiaca).  
Krajským súdom s najnižšou rýchlosťou konania v roku 2011 bol Krajský súd v Žiline, ktorý na vybavenie jednej veci potreboval v priemere 118,70 mesiaca. V porovnaní s rokom 2010 je to zhoršenie o 53,30 mesiaca (v roku 2010 – 65,40 mesiaca). Ešte výraznejšie je zhoršenie pri porovnaní s rokom 2007 až o 67,13 mesiaca (v roku 2007 – 51,57 mesiaca). 
Rýchlosť konania si o viac alebo menej mesiacov v priemere pohoršili v roku 2011 všetky ostatné krajské súdy (Krajský súd v Bratislave, v Trnave, v Trenčíne, v Nitre, v Prešove a v Košiciach). Ani jediný krajský súd, v roku 2011 v porovnaní s rokom 2010 nezrýchlil konanie.    
Krajské súdy ako súdy I. stupňa aj v roku 2011 končili veci z predchádzajúcich rokov. Stále pre ne ostáva prioritou odstraňovanie negatív majúcich vplyv na plynulosť konania. Aj v roku 2011 mali tieto negatíva prevažne objektívny charakter a známe sú už aj z predchádzajúcich rokov – skutkovo aj právne veľmi náročné veci s veľkým počtom obvinených osôb, s veľkým množstvom skutkov, snaha zo strany obvinených oddialiť konečné rozhodnutie súdu obštrukciami, ako sú napr. nekonečné námietky zaujatosti, sťažnosti na postup súdov, oneskorené podávanie žiadostí o odročenie pojednávaní, nedostatočne podložené žiadosti o odročenie pojednávaní zo zdravotných dôvodov, ignorovanie predvolaní obvinenými i                                svedkami, časté neoznámenie zmeny adresy pobytu, pobyt mimo územia Slovenska. V roku 2011 k  týmto objektívnym dôvodom pribudlo niekoľko konaní, ktoré bolo potrebné znovu pred súdom zopakovať z procesných dôvodov (úmrtia predsedov senátov). Nemožno vylúčiť ani subjektívne dôvody prieťahov v konaní. Tie najčastejšie majú základ v nedostatočnej príprave na pojednávanie. Nedostatky, ktoré sa objavia v konaní pred súdom, potom súdy musia odstraňovať v priebehu konania. Nemalý vplyv na plynulosť konania má aj oneskorené vyhotovovanie súdnych rozhodnutí. Najmä táto okolnosť má za následok oddialenie právoplatnosti rozhodnutia, čím sa (niekedy až neúmerne) predĺži samotné konanie. 

Na Špecializovaný trestný súd (do vyhlásenia nálezu Ústavného súdu Slovenskej republiky PL ÚS 17/08 z 20. mája 2009 v Zbierke zákonov Slovenskej republiky - Špeciálny súd) v roku 2011 napadlo 190 vecí, v ktorých bolo 290 stíhaných osôb. 
Vybavených bolo 195 vecí, v ktorých bolo 251 stíhaných osôb. V porovnaní s rokom 2010 došlo k poklesu počtu vybavených vecí o 33 (v roku 2010 – 228), a k poklesu počtu osôb v týchto veciach stíhaných o 100 osôb (v roku 2010 – 351). V porovnaní s rokom 2007 počet vybavených vecí stúpol o 34 vecí (v roku 2007 – 161) a počet osôb v nich stíhaných stúpol o 31 (v roku 2007 – 220).  
Nevybavených ostalo 83 vecí s 244 stíhanými osobami. V porovnaní s rokom 2010 došlo k poklesu počtu nevybavených vecí o 5 (v roku 2010 – 88), ale k nárastu počtu v nich stíhaných osôb o 39 (v roku 2010 – 205). V porovnaní s rokom 2007 počet nevybavených vecí poklesol o 11 (v roku 2007 – 94), avšak počet osôb v nich stíhaných narástol o 17 (v roku 2007 – 227). V roku 2011 tento súd nevybavil žiadnu väzobne stíhanú osobu. Nemožno preto tento ukazovateľ porovnať s ukazovateľom z roku 2010 ani s ukazovateľom z roku 2007. 
Špecializovaný trestný súd v roku 2011 právoplatne  odsúdil 183 osôb. Od nápadu veci do právoplatnosti rozhodnutia v časovom horizonte do 1 mesiaca to bolo 84 osôb (45,90 %). V porovnaní s rokom 2010, kedy to bolo 99 (43,81 %) osôb, je to pokles v číselnom vyjadrení o 15 osôb, avšak v percentuálnom vyjadrení nárast o 2,09 %. V porovnaní s rokom 2007, kedy to bolo 19 (7,66 %) osôb, tu ide o nárast v číselnom vyjadrení o 65 osôb a v percentuálnom vyjadrení nárast o 38,24 %. 
V časovom horizonte od 1 mesiaca do 3 mesiacov bolo vybavených 54 (29,51 %) osôb. V porovnaní s rokom 2010 je číselný údaj rovnaký 54 osôb (23,89 %), avšak percentuálny údaj je vyšší o 5,62 %. V porovnaní s rokom 2007, kedy bolo vybavených 42 (35,90 %) osôb, je v číselnom vyjadrení nárast počtu vybavených osôb o 12, avšak v percentuálnom vyjadrení pokles o 6,39 % .  
V horizonte od 3 mesiacov do 6 mesiacov bolo v roku 2011 vybavených 7 (3,83 %) osôb. V porovnaní s rokom 2010, kedy bolo vybavených 12 (5,31 %) osôb, ide o pokles počtu osôb v číselnom vyjadrení o 5 osôb a v percentuálnom vyjadrení o pokles o 1,48 %. V porovnaní s rokom 2007, kedy bolo vybavených 8 (6,84 %) osôb, došlo k poklesu počtu vybavených osôb v číselnom vyjadrení o 1 osobu a v percentuálnom vyjadrení o pokles o 3,01 %.  
V horizonte od 6 mesiacov do 9 mesiacov boli v roku 2011 vybavené 4 (2,19 %) osoby. Pri porovnaní s rokom 2010, kedy boli vybavené 3 (1,33 %) osoby, je v číselnom vyjadrení nárast o 1 osobu  a v percentuálnom vyjadrení nárast o 0,86 %. Pri porovnaní s rokom 2007, kedy bolo vybavených 9 (7,69 %) osôb, je tu pokles v číselnom vyjadrení o 5 osôb a v percentuálnom vyjadrení pokles o 5,50 % .    
V horizonte od 9 mesiacov do 1 roka boli vybavené 3 (1,64 %) osoby. V porovnaní s rokom 2010, kedy tento ukazovateľ udával 2 (0,88 %) osoby, v číselnom vyjadrení došlo k nárastu o 1 osobu a v percentuálnom k nárastu o 0,76 %. Pri porovnaní s rokom 2007, kedy bolo vybavených 5 (4,27 %) osôb, je to v číselnom vyjadrení pokles o 2 osoby a v percentuálnom vyjadrení pokles o 2,63 %. 
V časovom horizonte viac ako 1 rok bolo vybavených 31 (16,94 %) osôb. V porovnaní s rokom 2010, kedy súd vybavil 56 (24,78 %) osôb, je to v číselnom vyjadrení pokles o 25 osôb a v percentuálnom vyjadrení pokles o 7,84 %. V porovnaní s rokom 2007, kedy v tomto ukazovateli bolo vybavených 34 (29,06 %) osôb, je to pokles v číselnom vyjadrení o 3 osoby a v percentuálnom vyjadrení pokles o 12,12 %.   

V roku 2011 súdy Slovenskej republiky právoplatne odsúdili 30 110 osôb, ktoré spáchali 36 101 skutkov. V porovnaní s rokom 2010, kedy bolo odsúdených 31 179 osôb, ktoré spáchali 37 966 skutkov, je to o 1 069 (3,43 %) odsúdených menej a o 1 865 (4,91 %) skutkov menej. V porovnaní s rokom 2007, kedy bolo odsúdených 27 067 osôb, ktoré spáchali 35 662 skutkov, je to v osobách viac o 3 043 (11,24 %) a v skutkoch o 439 (1,23 %) viac.  
Index odsúdených osôb (Io), t.j. počet právoplatne odsúdených páchateľov na celkovom počte trestne zodpovedných osôb, prepočítaný na 10 000 obyvateľov, v roku 2011 bol daný číslom 65. V roku 2010 bol index daný číslom 67 a v roku 2007 číslom 59. Na index odsúdených osôb má vplyv pohyb počtu trestných konaní, počty vecí došlých na súdy a počty súdmi právoplatne ukončených vecí. 
V roku 2011 súdy právoplatne odsúdili celkom 30 110 páchateľov. Na tomto počte odsúdených sa recidivisti uznaní súdom podieľajú 31,29 %. V roku 2010 to bolo 31,69 %, takže došlo k poklesu o 0,40 %. V roku 2007 to bolo 4,95 %, takže v porovnaní s týmto údajom bol zaznamenaný nárast o 26,34 % recidivistov uznaných súdom.  
V kategórii mladiství v roku 2011 podiel odsúdených na celkovom počte právoplatne odsúdených osôb bol 5,68 %. V porovnaní s rokom 2010, kedy to bolo 5,61 %, je to nárast o 0,07%. V porovnaní s rokom 2007, kedy percentuálny podiel bol 7,10 %, je to pokles o 1,42 % odsúdených mladistvých páchateľov. 
V kategórii ženy v roku 2011 percentuálny podiel na celkovom počte právoplatne odsúdených bol 15,40 %. V porovnaní s rokom 2010, kedy to bolo 14,75 %, je tu nárast o 0,65 % právoplatne odsúdených žien. V porovnaní s rokom 2007, kedy percentuálny podiel bol 13,15 %, je tu nárast až o 2,25 % právoplatne odsúdených žien. 
V roku 2011 z počtu 30 110 právoplatne odsúdených osôb súdy nepodmienečné tresty odňatia slobody uložili 5 754 osobám, čo predstavuje 19,1 % podiel, trest odňatia slobody s podmienečným odkladom 18 936 osobám, čo predstavuje 62,9 % podiel, peňažný trest 1 547 osobám, čo predstavuje 5,1 % podiel, iný samostatne uložený trest 3 375 osobám, čo predstavuje 11,2 % podiel z celkového počtu právoplatne odsúdených osôb.                             
Pri nepodmienečných trestoch odňatia slobody v roku 2011 počet odsúdených páchateľov v porovnaní s rokom 2010 poklesol o 537 (8,5 %) osôb, avšak v porovnaní s rokom 2007 vzrástol o 324 (6,0 %).												Pri trestoch odňatia slobody s podmienečným odkladom výkonu trestu v roku 2011 došlo k poklesu v porovnaní s rokom 2010 v číselnom vyjadrení o 1 327 (6,6 %) osôb a v percentuálnom vyjadrení o (2,1 %). V porovnaní s rokom 2007 došlo k nárastu v číselnom vyjadrení o 1 506 (8,6 %) osôb, avšak v percentuálnom vyjadrení k poklesu o 1,5 %.
Pri peňažných trestoch v roku 2011 došlo v porovnaní s rokom 2010 v číselnom vyjadrení k poklesu počtu osôb o 83 (5,1 %), v percentuálnom vyjadrení o pokles o 0,1 %. V porovnaní s rokom 2007 došlo v číselnom vyjadrení k nárastu počtu o 363 (30,7 %) osôb a v percentuálnom vyjadrení k nárastu o 0,7 % .  
Pri iných samostatných trestoch v roku 2011 došlo porovnaním s rokom 2010 k nárastu v číselnom vyjadrení o 949 (39,1 %) osôb a v percentuálnom vyjadrení o 3,4 %. V porovnaní s rokom 2007 je to v číselnom vyjadrení nárast o 942 (38,7 %) osôb a v percentuálnom vyjadrení je to nárast o 2,2 %.    
V roku 2011 súdy rozhodovali podľa Trestného zákona č. 300/2005 Z. z. v platnom znení, ale ešte aj podľa Trestného zákona č. 140/1961 Zb. v znení neskorších predpisov. Preto aj štatistika v kategórii vybrané trestné činy je vedená podľa obidvoch  kódexov. 

Podľa Trestného zákona č. 300/2005 Z. z. v platnom znení, za majetkové trestné činy (§ 212 – krádež, § 213 – sprenevera, § 221 – podvod) bolo právoplatne odsúdených 8 909 páchateľov, za trestné činy proti životu a zdraviu (§ 155, § 156 – ublíženie na zdraví, § 148, § 148 – zabitie) bolo právoplatne odsúdených 1 139 páchateľov, za trestný čin lúpeže (§ 188) bolo právoplatne odsúdených 441 páchateľov, za trestné činy so sexuálnym motívom (§ 199 - znásilnenie, § 200 – sexuálne násilie, § 201, § 202 – sexuálne zneužívanie , § 203 – súlož medzi príbuznými) bolo právoplatne odsúdených 255 páchateľov, za trestný čin vraždy (§ 144 – úkladná vražda, § 145 – vražda) bolo právoplatne odsúdených 34 páchateľov.
V roku 2011 po druhýkrát boli osobitne štatisticky vykázané aj trestné činy s obsahom extrémizmu (§ 421, § 422 – podpora a propagácia skupín smerujúcich k potlačeniu základných práv a slobôd, § 422a – výroba extrémistických materiálov, § 422b – rozširovanie extrémistických materiálov, § 422c - prechovávanie extrémistických materiálov, § 423 - hanobenie národa, rasy a presvedčenia, § 424 – podnecovanie k národnostnej, rasovej a etnickej nenávisti, § 424a – podnecovanie, hanobenie a vyhrážanie sa osobám pre ich príslušnosť k niektorej rase, národu, národnosti, farbe pleti, etnickej skupine alebo pôvodu rodu). Právoplatne bolo odsúdených 48 páchateľov, ktorí spáchali 71 skutkov. Podľa osobitného motívu - § 140 písm. d (úmysel verejne podnecovať k násiliu alebo nenávisti voči skupine osôb alebo jednotlivcovi pre ich príslušnosť k niektorej rase, národu, národnosti, farbe pleti, etnickej skupine, pôvodu rodu alebo pre ich náboženské vyznanie, ak je zámienkou pre vyhrážanie sa z predchádzajúcich dôvodov) bolo právoplatne odsúdených 5 páchateľov, ktorí spáchali 5 skutkov. Podľa osobitného motívu - § 140 písm. f (z národnostnej, etnickej alebo rasovej nenávisti alebo nenávisti z dôvodu farby pleti) bolo právoplatne odsúdených 11 páchateľov, ktorí spáchali 14 skutkov.    
V Štatistickej ročenke za rok 2011 po prvýkrát bol osobitne vykázaný § 208 – trestný čin týrania blízkej osoby a zverenej osoby. Právoplatne bolo odsúdených 117 páchateľov, ktori spáchali 120 skutkov.

Podľa Trestného zákona č. 140/1961 Zb. v znení neskorších predpisov, za trestné činy majetkové (§ 247 – krádež, § 248 – sprenevera, § 250 – podvod) bolo právoplatne odsúdených 303 páchateľov, za trestné činy proti životu a zdraviu (§ 221, § 222, § 225 ) bolo právoplatne odsúdených 45 páchateľov, za trestný čin lúpeže (§ 234) bolo právoplatne odsúdených 29 páchateľov, za trestné činy so sexuálnym motívom (§ 241 – znásilnenie, § 242 – sexuálne zneužívanie, § 243, § 245 – súlož medzi príbuznými) bolo právoplatne odsúdených 10 páchateľov , za trestný čin vraždy (§ 219) bolo odsúdených 9 páchateľov.
Aj podľa tohto trestného zákona boli po druhýkrát štatisticky vykázané trestné činy s obsahom extrémizmu (§ 260, § 261 – podpora a propagácia hnutí smerujúcich k potlačeniu práv a slobôd občanov, § 198 – hanobenie národa, rasy a presvedčenia, § 198a – podnecovanie k národnostnej, rasovej a etnickej nenávisti). Právoplatne boli odsúdení 2 páchatelia, ktorí spáchali 2 skutky.  

V roku 2011 za vybrané trestné činy majetkové celkom bolo právoplatne odsúdených 9 212 osôb, čo je 30,59 % z celkového počtu právoplatne odsúdených. 
Za vybrané trestné činy proti životu a zdraviu celkom bolo v roku 2011 právoplatne odsúdených 1 184 osôb, čo je 3,93 % z celkového počtu právoplatne odsúdených.   
Za trestný čin lúpeže celkom bolo v roku 2011 právoplatne odsúdených 470 osôb, čo je 1, 56 % z počtu právoplatne odsúdených. 
Za trestné činy so sexuálnym motívom celkom bolo v roku 2011 právoplatne odsúdených 265 osôb, čo je 0,88 % z počtu právoplatne odsúdených. 
Za trestný čin vraždy celkom bolo v roku 2011 právoplatne odsúdených 43 osôb, čo je 0,14 % z počtu právoplatne odsúdených.  
Pri porovnaní s rokom 2010 pri majetkových trestných činoch došlo k poklesu v číselnom vyjadrení o 318 odsúdených a k nárastu v percentuálnom vyjadrení o 0,02 %.  V porovnaní s rokom 2007 je to v číselnom vyjadrení nárast o 1 570 osôb a v percentuálnom vyjadrení nárast o  2, 36 %.  
V porovnaní s rokom 2010 pri trestných činoch proti životu a zdraviu došlo v číselnom vyjadrení k poklesu o 246 odsúdených aj k poklesu v percentuálnom vyjadrení o 0, 66 %. V porovnaní s rokom 2007 je to v číselnom vyjadrení pokles o 241 osôb a v percentuálnom vyjadrení pokles o 1,33 %. 
Pri trestnom čine lúpeže v porovnaní s rokom 2010 došlo k poklesu v číselnom vyjadrení o 144 odsúdených a v percentuálnom vyjadrení k poklesu o 0,41 %. Pri porovnaní s rokom 2007 je tu v číselnom vyjadrení pokles o 154 odsúdených a v percentuálnom vyjadrení pokles o 0,75 %. 
Za trestné činy so sexuálnym motívom v porovnaní s rokom 2010 v číselnom vyjadrení bol zaznamenaný nárast o 14 odsúdených, v percentuálnom vyjadrení nárast o 0,07 %. V porovnaní s rokom 2007 došlo v číselnom vyjadrení k nárastu o 18 odsúdených, avšak v percentuálnom vyjadrení k poklesu o 0,03 %.  
Za trestný čin vraždy v porovnaní s rokom 2010 došlo v číselnom vyjadrení k poklesu o 17 odsúdených a v percentuálnom vyjadrení k poklesu o 0,05 %. V porovnaní s rokom 2007 je v číselnom vyjadrení pokles o 35 odsúdených a v percentuálnom vyjadrení pokles o 0,15 %.
Za iné trestné činy v roku 2011 bol percentuálny podiel na počte právoplatne odsúdených páchateľov 50,45 %. Je to o 0,59 % viac ako v roku 2010, ale o 12,55 % menej ako v roku 2007.  

Z vyššie uvedených údajov je zrejmé, že skoro vo všetkých osobitne sledovaných kategóriách trestných činov došlo k poklesu počtu právoplatne odsúdených páchateľov. Tento pokles nemusí byť reálnym odrazom kriminality. Pri trestných činoch proti životu a zdraviu, trestnom čine lúpeže a trestných činoch so sexuálnym motívom možno roky hovoriť o latentnej trestnej činnosti. Najmä pri trestných činoch so sexuálnym motívom nezriedka sú objektmi osoby, ktoré sú buď na páchateľa odkázané alebo sú v jeho priamej starostlivosti (mentálne retardované deti, telesne postihnuté deti, manželka, súrodenci, rodičia, družka a pod), ktoré nie sú schopné samostatného konania alebo im v samostatnom konaní bráni presvedčenie, že konanie páchateľa zavinili alebo vyprovokovali svojím správaním, pocit hanby, pocit strachu pred odsúdením okolím, v ktorom žijú, presvedčenie, že aj tak im nikto nemôže pomôcť. Objektmi latentnej trestnej činnosti môžu byť aj osoby materiálne závislé od páchateľa (manželka, družka, deti, rodičia, súrodenci a pod.), nezriedka sa poškodení obávajú oznámiť konanie páchateľa v obave, že by mohol splniť svoje hrozby o fyzickej ujme prípadne o likvidácii poškodeného a jemu blízkych osôb.   
Súdy Slovenskej republiky v roku 2011 uložili 28 právoplatne odsúdeným trest domáceho väzenia, 2 265 právoplatne odsúdeným trest povinnej práce a vrátane Špecializovaného trestného súdu schválili celkom 6 538 dohôd o vine a treste. 
V porovnaní s rokom 2010 sa znížil počet uložených trestov domáceho väzenia odsúdeným o 31 osôb, v porovnaní s rokom 2007 tento počet stúpol o 3 osoby. Pri porovnaní s rokom 2010 bolo uložených trestov povinnej práce viac o 913 a v porovnaní s rokom 2007 až o 1 916 trestov viac.
V porovnaní s rokom 2010 súdy schválili menej o 553 dohôd o vine a treste. V porovnaní s rokom 2007 však v roku 2011 schválili o 2 110 viac dohôd o vine a treste. 
V roku 2011 súdy podľa § 285 platného Trestného poriadku, vrátane Špecializovaného trestného súdu (ŠTS) , ktorý rozhodol vo vzťahu k 21 osobám, právoplatne  oslobodili celkom 1 523 osôb, podľa § 226 Trestného poriadku – zákon č. 141/1961 Zb. v znení neskorších predpisov, vrátane ŠTS, ktorý rozhodol vo vzťahu k 12 osobám, právoplatne oslobodili 352 osôb. Súdy Slovenskej republiky tak v roku 2011 právoplatne oslobodili celkom 1 875 osôb. V porovnaní s rokom 2010, kedy bolo právoplatne oslobodených 1 927 osôb, je po pokles počtu o 52 (2,70 %) osôb. V porovnaní s rokom 2007, kedy bolo oslobodených 1 605 osôb, je to nárast počtu oslobodených osôb o 270 (16,82 %).  
Súdy Slovenskej republiky v roku 2011 podľa § 216 platného Trestného poriadku podmienečne zastavili trestné stíhanie 237 osobám,  podľa § 307 Trestného poriadku – zákon č. 141/1961 Zb. v znení neskorších predpisov 89 osobám. V roku 2011 tak súdy Slovenskej republiky celkovo podmienečne zastavili trestné stíhanie 326 osobám.V porovnaní s rokom 2010, kedy podmienečne zastavili trestné stíhanie 470 osobám, je to pokles počtu o 144 (30,64 %) osôb. V porovnaní s rokom 2007, kedy súdy podmienečne zastavili trestné stíhanie 1 031 osobám, ide o výrazný pokles o 705 (68,38 %) osôb.    
V roku 2011 k právoplatnému zastaveniu trestného stíhania podľa § 281 platného Trestného poriadku došlo vo vzťahu k 328 osobám, podľa § 223 Trestného priadku – zákon č. 141/1961 Zb. v znení neskorších predpisov, vo vzťahu k 103 osobám. V roku 2011 tak súdy Slovenskej republiky celkovo právoplatne zastavili trestné stíhanie vo vzťahu k 431 osobám. V porovnaní s rokom 2010, kedy súdy právoplatne zastavili trestné stíhanie vo vzťahu k 506 osobám, je to pokles o 75 (14,82 %) osôb. V porovnaní s rokom 2007, kedy súdy zastavili trestné stíhanie vo vzťahu k 572 osobám, je to pokles o 141 (24,65 %) osôb. 
V roku 2011 súdy Slovenskej republiky postúpili inému orgánu výlučne podľa § 280 platného Trestného poriadku vo vzťahu k 129 osobám. Pri porovnaní s rokom 2010, kedy to bolo 169 osôb, je to o 40 (23,67 % ) osôb menej. V porovnaní s rokom 2007, kedy súdy takto rozhodli vo vzťahu k 171 osobám, je to menej o 42 (24,56 %) osôb.  
Zmier a následné zastavenie trestného stíhania sa v roku 2011 týkali 123 osôb. Pri porovnaní s rokom 2010, kedy to bolo 158 osôb, je to pokles o 35 (22,15 %) osôb. V porovnaní s rokom 2007, kedy súdy takto rozhodli vo vzťahu k 197 osobám, ide o pokles o 74 (37,56 %) osôb.
V roku 2011 z celkového počtu 30 110 právoplatne odsúdených páchateľov, pod vplyvom alkoholu spáchalo trestný čin 2 369 odsúdených, čo je 7,9 %. V porovnaní s rokom 2010, kedy trestný čin pod vplyvom alkoholu spáchalo 2 537 osôb, je to pokles v číselnom vyjadrení o 168 a v percentuálnom vyjadrení pokles o 0,2 % osôb. V porovnaní s rokom 2007, kedy to bolo 2 872 odsúdených, je to pokles v číselnom vyjadrení o 503 a v percentuálnom vyjadrení o 2,7 % osôb. 
V osobitne sledovaných kategóriách - ženy – ide o 77 odsúdených, t.j. 3,3 %, ktoré spáchali trestný čin pod vplyvom alkoholu.  V porovnaní s rokom 2010, kedy to bolo 90 odsúdených, došlo v číselnom vyjadrení k poklesu o 13 osôb a v percentuálnom vyjadrení o 0,2 %. V porovnaní s rokom 2007, kedy to bolo 92 odsúdených, je to pokles v číselnom vyjadrení o 15 osôb, avšak v percentuálnom vyjadrení nárast o 0,1 %. 
V kategórii mladiství – v roku 2011 ide o 56, t. j. 2,4 % odsúdených, ktorí spáchali trestný čin pod vplyvom alkoholu. Pri porovnaní s rokom 2010, kedy to bolo 66 odsúdených, v číselnom vyjadrení je pokles o 10 odsúdených a v percentuálnom vyjadrení o 0,2 % osôb. Pri porovnaní s rokom 2007, kedy to bolo 57 odsúdených, v číselnom vyjadrení došlo k poklesu o 1 osobu, avšak v percentuálnom vyjadrení k nárastu o 0,4 %.    
V roku 2011 pre páchanie trestnej činnosti pod vplyvom návykovej látky (drog) bolo právoplatne odsúdených 257 osôb, čo je 0,85 % z celkového počtu odsúdených. V porovnaní s rokom 2010, kedy to bolo 269 osôb, ide o pokles v číselnom vyjadrení o 12 osôb, v percentuálnom vyjadrení o pokles o 0,01 %. Pri porovnaní s rokom 2007, kedy to bolo 394 odsúdených, je pokles v číselnom vyjadrení o 137 osôb, v percentuálnom vyjadrení o 0, 61 %.    
Súdy Slovenskej republiky v roku 2011 právoplatne uložili celkom 977 ochranných opatrení . V porovnaní s rokom 2010, kedy bolo uložených 1 142 ochranných opatrení, je to menej o 165 (14,45 %). V porovnaní s rokom 2007, kedy súdy uložili 940 ochranných opatrení, je to o 37 (3,94 %) opatrení viac. 
Protialkoholických (PAL) ústavných liečení bolo v roku 2011 právoplatne uložených 186 a ambulantných liečení 234. V porovnaní s rokom 2010, kedy bolo uložených 280 ústavných a 297 ambulantných liečení, ide v ústavných liečeniach o menej o 94 (33,57 %) a v ambulantných liečeniach menej o 63 (21,21 %). Pri porovnaní s rokom 2007, kedy bolo uložených 251 ústavných a 255 ambulantných liečení, ide v ústavných liečeniach o pokles o 65 (25,90 %) liečení a v ambulantných o pokles o 21 ( 8,24 %) liečení. 
Protitoxikomanických (PTL) ústavných liečení v roku 2011 bolo právoplatne uložených 143 ústavných a 163 ambulantných liečení. V porovnaní s rokom 2010, kedy bolo uložených 151 ústavných a 165  ambulantných liečení, došlo k poklesu v ústavných liečeniach o 8  (5,30 %) a v ambulantných liečeniach k poklesu o 2 (1,21 % ) liečenia. Pri porovnaní s rokom 2007, kedy bolo uložených 123 ústavných a 124 ambulantných liečení, došlo k nárastu ústavných liečení o 20 (16,26 %) a k nárastu ambulantných liečení o 39 (31,45 %).  
Psychiatrické ústavné liečenie v roku 2011 bolo právoplatne uložené 26 osobám a ambulantné 77 osobám. V porovnaní s rokom 2010, kedy ústavné liečenie bolo uložené 40 osobám a ambulantné 65 osobám, došlo k poklesu ústavných  liečení o 14 (35,00 %), avšak k nárastu ambulantných liečení o 12 (18,46 %). Pri porovnaní s rokom 2007, kedy bolo uložených 46 ústavných liečení a 51 ambulantných liečení, ide v ústavných liečeniach o pokles o 20 (43,48 %) liečení, avšak v ambulantných o nárast o 26 (50,98 %) liečení.  
Sexuologické liečenie v roku 2011 súdy ústavnou formou uložili 8 osobám a ambulantnou formou 12 osobám. V porovnaní s rokom 2010, kedy ústavnou formou bolo uložených 11 liečení a ambulantnou formou 18 liečení, došlo k poklesu počtu ústavných liečení o 3 (27,27 %) a ambulantných liečení o 6 (33,33 %). V porovnaní s rokom 2007, kedy ústavné liečenie bolo uložené 7 odsúdeným a ambulantné liečenie 8 odsúdeným, je to nárast o 1 (14,29 %) ústavné liečenie a 4 (50,00 %) ambulantné liečenia. 
Ochrannú výchovu v roku 2011 súdy uložili 6 osobám. V porovnaní s rokom 2010, kedy bola ochranná výchova uložená 8 osobám, je to menej o 2 (25,00 %) osoby. V porovnaní s rokom 2007, kedy toto opatrenie súd použil vo vzťahu k 9 osobám, je to menej o 3 (33,33 %) osoby.      
Ochranný dohľad v roku 2011 súdy uložili 122 osobám, z toho ŠTS 1 osobe. V porovnaní s rokom 2010, kedy bolo toto opatrenie uložené 107 osobám, ide o nárast o 15 (14,02 %) opatrení viac. V porovnaní s rokom 2007, kedy bol ochranný dohľad uložený 66 osobám, ide o nárast o  56 (84,85 %) ochranných dohľadov. 
K 31. decembru 2011 súdy Slovenskej republiky (vrátane ŠTS, ktorý vykázal 3 nerealizované liečenia), vykázali 1 693 nerealizovaných ochranných liečení. V roku 2010 to bolo 1 377 nerealizovaných liečení, (vrátane 4 vykázaných ŠTS po prvý raz). Došlo teda k nárastu o 316 nerealizovaných liečení. V porovnaní s rokom 2007, kedy bolo vykázaných 1 057 nerealizovaných liečení, je to nárast o 636 nerealizovaných liečení. 
Protialkoholických (PAL) liečení bolo ku koncu roka 2011 vykázaných 685 (jedno nerealizované liečenie vykázal ŠTS). V porovnaní s rokom 2010, kedy bolo vykázaných celkom 589 nerealizovaných liečení, je to nárast o 96 (16,30 %) liečení. V porovnaní s rokom 2007, kedy bolo nerealizovaných 532 liečení, je to nárast o 153 (28,76 %) liečení. Pre nedostatok kapacít v roku 2011 nebolo realizovaných 163 liečení. V porovnaní s rokom 2010, kedy nebolo v tomto ukazovateli realizovaných 152 liečení, ide o nárast o 11 (7,24 %) liečení. V porovnaní s rokom 2007, kedy z tohto dôvodu nebolo realizovaných 91 liečení, ide o nárast o 72 (79,12 %) liečení. Pre neznámy pobyt v roku 2011 nebolo realizovaných 111 PAL liečení. V porovnaní s rokom 2010, kedy nebolo realizovaných z tohto dôvodu 82 liečení, je to nárast o 29 (35,37 %) liečení. V porovnaní s rokom 2007, kedy z tohto dôvodu nebolo realizovaných 100 liečení, je to nárast o 11 (11,00 %) liečení. Pre iný dôvod v roku 2001 nebolo realizovaných 411 PAL liečení. V porovnaní s rokom 2010, kedy bolo vykázaných 355 liečení, došlo k nárastu z tohto dôvodu o 56 (15,77 %) nerealizovaných liečení. V porovnaní s rokom 2007, kedy bolo vykázaných 341 nerealizovaných liečení, je to nárast o 70 ( 20,53 % ) liečení.  
Protitoxikomanických (PTL) liečení k 31. decembru 2011 bolo vykázaných nerealizovaných 736 liečení. V porovnaní s rokom 2010, kedy nebolo realizovaných 558 PTL liečení, je to nárast o 178 (31,90 %) nerealizovaných liečení. V porovnaní s rokom 2007, kedy nebolo realizovaných 371 liečení, je to nárast o 365 (98,38 % ) liečení. Pre nedostatok kapacít nebolo realizovaných 235 liečení.  V porovnaní s rokom 2010, kedy to bolo z tohto dôvodu 166 liečení, ide o nárast o 69 (41,57 % ) liečení. V porovnaní s rokom 2007, kedy pre tento dôvod nebolo realizovaných 77  liečení, ide o nárast o 158 (205,19 %) liečení. Neznámy pobyt bol v roku 2011 dôvodom 147 nerealizovaných liečení. V porovnaní s rokom 2010, kedy to bolo 102 liečení, došlo k nárastu o 45 (44,12 %) liečení. V porovnaní  s rokom 2007, kedy to bolo 125 liečení nerealizovaných z tohto dôvodu, je to nárast o 22 (17,60 % ) liečení. Z iného dôvodu  v roku 2011 nebolo realizovaných 354 liečení. V porovnaní s rokom 2010, kedy to bolo 290 liečení, došlo z tohto dôvodu k nárastu o 64 (22,07 % ) liečení. V porovnaní s rokom 2007, kedy z tohto dôvodu nebolo realizovaných 169 liečení, došlo k nárastu o 185 (109,47 % ) nerealizovaných liečení. 
V roku 2011 krajom, ktorý má najviac nerealizovaných liečení je Bratislavský kraj s počtom 506 liečení. V porovnaní s rokom 2010, kedy to bolo 368 liečení, došlo k nárastu o 138 (37,50 %) liečení. V porovnaní s rokom 2007, kedy bol počet nerealizovaných liečení 296, došlo k nárastu o 210 (70,95 %) nerealizovaných liečení. 
Najmenej nerealizovaných liečení  v roku 2011 mal Žilinský kraj s počtom 42 liečení.  V porovnaní s rokom 2010, kedy to bolo 37 liečení, došlo k nárastu o 5 (13,51 % ) liečení. V roku 2007 mal tento kraj rovnako 42 nerealizovaných liečení.
K 31. decembru 2011 na výkon trestu odňatia slobody nenastúpilo 3 144 právoplatne odsúdených osôb. Z tohto počtu 17 nenastúpených trestov vykázal ŠTS. V porovnaní s rokom 2010, kedy na výkon trestu nenastúpilo 2 747 odsúdených, je to nárast o 397 (14,45 %) odsúdených. V porovnaní s rokom 2007, kedy na výkon trestu nenastúpilo 2 034 odsúdených, je to nárast o 1 110 (54,57 %) odsúdených.			Odsúdených, ktorí na výkon trestu nenastúpili, hoci od jeho uloženia uplynulo viac ako 3 mesiace v roku 2011 bolo 2 438, vrátane 14 odsúdených vykázaných ŠTS. V porovnaní s rokom 2010, kedy bolo vykázaných 2 051 odsúdených vrátane 7 odsúdených vykázaných ŠTS, je to nárast o 387 (18,87 %) odsúdených. V porovnaní s rokom 2007, kedy výkon trestu nenastúpilo 1 568 odsúdených, je to nárast o 870 (55,48 %) odsúdených.
Zo zákonných dôvodov (povolený odklad výkonu trestu odňatia slobody podľa § 409, 410 Tr. por.) na výkon trestu nenastúpil len nepatrný počet odsúdených 56 z celkového počtu odsúdených osôb. V porovnaní s rokom 2010, kedy z týchto dôvodov nenastúpilo na výkon trestu odňatia slobody 55 osôb, ide o nárast o 1 (1,82 %) osobu. V porovnaní s rokom 2007, kedy na výkon trestu z týchto dôvodov nenastúpilo 45 odsúdených, ide však o nárast o 11 (24,44 %) odsúdených. Celkovo za viac rokov táto kategória nenastúpených trestov vykazuje minimum nenastúpených trestov v porovnaní s ďalšími dvoma kategóriami. 
Pre neznámy pobyt v roku 2011 na výkon trestu nenastúpilo 899 odsúdených, vrátane 10 odsúdených vykázaných ŠTS. V porovnaní s rokom 2010, kedy nenastúpilo na výkon trestu odňatia slobody z tohto dôvodu 761 odsúdených, došlo k nárastu počtu o 138 (18,13 %) odsúdených. V porovnaní s rokom 2007, kedy z tohto dôvodu na výkon trestu nenastúpilo 692 odsúdených, došlo k nárastu o 207 (29,91 %) odsúdených. 
Ako v predchádzajúcich rokoch aj v roku 2011 najvyšší počet nenastúpených trestov vykazuje kategória iná príčina. V roku 2011 z tohto dôvodu nenastúpilo 1 483 odsúdených výkon trestu, vrátane 4 odsúdených ŠTS. V porovnaní s rokom 2010, kedy z tohto dôvodu                                                                                   nenastúpilo výkon trestu 1 235 odsúdených, ide o nárast o 248 (20,08 %) odsúdených. V porovnaní s rokom 2007, kedy na výkon trestu z tohto dôvodu nenastúpilo 831 odsúdených, ide o nárast až o 652 (78,46 %) odsúdených. 
Rovnako ako aj v predchádzajúcich rokoch počet odsúdených, ktorí na výkon trestu odňatia slobody nenastúpili zo zákonných dôvodov v porovnaní s ostatnými nenastúpenými trestami je mizivý. Z roka na rok sa zvyšujú počty osôb, ktoré na výkon trestu odňatia slobody nenastúpili z dôvodu neznámeho pobytu alebo pre iné príčiny. Svoj podiel na tomto stave majú aj súdy, ktoré nedôsledne postupujú v rámci vykonávacieho konania (v tzv. porozsudkovej agende). Napríklad často akceptujú oznámenie odsúdeného, že výkon trestu nenastúpi, pretože si podal alebo si chce podať žiadosť o milosť, akoby išlo o zákonný dôvod, v rámci ktorého odsúdený nemusí na výkon trestu odňatia slobody nastúpiť. Z takého konania odsúdeného nevyvodia žiadne dôsledky. Stáva sa, že odsúdený je predvedený do výkonu trestu až po dlhej dobe (aj po niekoľkých rokoch) od právoplatnosti súdneho rozhodnutia. Toto podstatne znižuje význam uloženého trestu, ktorý by aj s prihliadnutím na generálnu prevenciu rozhodne pôsobil účinnejšie na verejnosť, ak by ho odsúdený začal vykonávať ihneď po právoplatnosti súdneho rozhodnutia. Neustále zvyšovanie počtov odsúdených, ktorí nenastúpili na výkon trestu odňatia slobody pretrváva viac rokov. Nárast počtu je zrejmý najmä pri porovnaní s rokom 2007, t.j. prvým rokom hodnoteného obdobia. Naďalej ostáva preto prioritou súdov aktivita v spolupráci s políciou pri znižovaní počtu nenastúpených trestov odňatia slobody.

Probačná a mediačná služba v Slovenskej republike bola v roku 2011 zastrešená a inštitucionálne zakotvená prostredníctvom probačných a mediačných úradníkov – zamestnancov jednotlivých okresných súdov. Podrobnejšie štatistické údaje k agende probácie a mediácie v trestnom práve na okresných súdoch vychádzajú v Štatistickej ročenke MS SR 2011 prvýkrát vzhľadom na relevanciu, rozsiahlosť agendy a preventívny efekt probácie a mediácie v trestnom práve na Slovensku. Zdrojom štatistických údajov v časti „Prehľad agendy probácie a mediácie na okresných súdoch“ sú jednotlivé okresné súdy.